b'\n_START_ARTICLE_\nEnorog\n_START_SECTION_\nOpis\n_START_PARAGRAPH_\nNajnenavadnej\xc5\xa1a lastnost samoroga je nenavaden dolgi rog, sekalec, ki se vije od leve strani gornje \xc4\x8deljusti pri samcih. Rog lahko zraste do dol\xc5\xbeine treh metrov (v primerjavi z dol\xc5\xbeino telesa od 7-8 metrov) in dose\xc5\xbee te\xc5\xbeo do 10 kilogramov. En samorog na pribli\xc5\xbeno 500 samcev ima po dva rogova, kar se zgodi, ko desni zob, po navadi manj\xc5\xa1e velikosti, prav tako zraste. \xc4\x8ceprav redko, so tudi pojavi, da imajo samice rog. Zabele\xc5\xbeen je en sam primer samice z dvema rogovoma.\n_START_SECTION_\nOhranjenost in lov\n_START_PARAGRAPH_\nGlavni plenilci enorogov so polarni medvedi in kiti orke. Ljudstvu Inuitov je dovoljen zakonit lov teh kitov. Severna klima ponuja le malo z vitamini bogate hrane, ki se dajo zau\xc5\xbeiti le z mro\xc5\xbei, tjulnji in kiti. Jetra kita po navadi lovci pojedo nemudoma po starem obi\xc4\x8daju v znak spo\xc5\xa1tovanja do ubite \xc5\xbeivali. Na Grenlandiji se za lov uporabljajo obi\xc4\x8dajne kitolovske metode (prebadanje s sulico), toda motorni \xc4\x8dolni in lovske pu\xc5\xa1ke se pogosto uporabljajo v severni Kanadi. Organizacije za za\xc5\xa1\xc4\x8dito \xc5\xbeivali \xc5\xbee dolgo protestirajo proti ubijanju enorogov.'